ངས་དེ་རུང་སྐད་ཆ་ཞིག་ཤོད་རྒྱུ་ཡོད་ནི།༧གོང་ས་ཏཱ་ལའི་བླ་མ་མུ་མཐུད་བཙན་བྱོལ་ལ་བཞུགས་དགོས་བྱུང་ཚེ།བོད་ཀྱི་གནད་དོན་ཐག་གཅོད་ཡོང་མི་ཐུབ།ཆོས་ལུགས་དང།མི་རིགས་ཀྱིས་འགྲོ་བ་མིའི་རིགས་ཡོངས་ཀྱི་ལོ་ངོ་སྟོང་ཕྲག་ཁ་ཤས་ཀྱི་ལོ་རྒྱུས་ནང་རྩ་བ་བརྟན་ཚུགས་ཀྱི་ནུས་པ་ཡོད་ཅིང།བོད་ཀྱི་མདུད་པ་འགྲོལ་ཆེད་༧གོང་ས་ཏཱ་ལའི་བླ་མ་མཆོག་རང་ཉིད་ཀྱི་རྒྱལ་ཁབ་ཏུ་ལོག་ཐུབ་པ་དགོས།རྒྱ་ནག་གི་རྩ་ཁྲིམས་ནང་མི་རིགས་ས་ཁོངས་རང་སྐྱོང་ལག་བསྟར་བྱེད་དགོས་པའི་གཏན་འབེབས་བྱས་ཡོད་ཀྱང་།དེ་ནི་མིང་ཙམ་ལས་དོན་དག་མེད་པ་ཞིག་རེད།༧གོང་ས་ཏཱ་ལའི་བླ་མ་མཆོག་ནས་བོད་རིགས་ཡོངས་རྫོགས་ལ་མིང་དོན་མཚུངས་པའི་རང་སྐྱོང་ཞིག་ཡོང་བར་དགོངས་ཏེ་ཁོང་གིས་བོད་རང་བཙན་རྩོད་ལེན་བྱེད་རྒྱུ་མིན་པ་ཡང་ཡང་གསུངས་གནང་ཡོད།༧གོང་ས་ཏཱ་ལའི་བླ་མ་མཆོག་རྒྱ་ནག་ཏུ་ཕེབས་པ་ཡིན་ན།ཁོང་ནི་རྒྱ་བོད་མཐུན་སྒྲིལ་དང་།མི་རིགས་ཁག་གི་མཐུན་སྒྲིལ་ཆེན་པོ་སྐུལ་འདེད་གནང་མཁན་གྱི་སྟོབས་ཤུགས་ཆེན་པོ་ཞིག་ཏུ་འགྱུར་རྒྱུ་ཡིན་པ་ང་ལ་ཡིད་ཆེས་ཡོད།